open-index/open-wikipedia-markdown huggingface dataset:
வேமண்ணா

**வேமண்ணா** (இயற்பெயர் **வி. சி. வேலாயுதம்**, இறப்பு 2016 சூன் 8 ) என்பவர் ஈ.வே.ரா.வின் நூல்களை கன்னட மொழியில் மொழி பெயர்த்து, கன்னட மக்களிடம் பெரியார் சிந்தனைகளை கொண்டு சென்ற எழுத்தாளர் ஆவார். 
## வாழ்க்கை
வேமண்ணாவின் இயற்பெயர் வி. சி. வேலாயுதம் இவர் தமிழ்நாட்டின், வேலூர் மாவட்டம் விரிஞ்சிபுரம் என்ற ஊரில் பிறந்த தமிழர். 1946இல் வேலை தேடி பெங்களூருக்கு சென்றார். அங்குள்ள ராஜா நூல் ஆலையில் பணியாற்றிய இவருக்கு பெரியாரின் சுயமரியாதை கருத்துகளில் ஈர்ப்பு ஏற்பட்டது.  இந்நிலையில் 1960களில் பெரியார் பெங்களூர், கோலார் தங்கவயல் ஆகிய பகுதிகளுக்கு பொதுக் கூட்டங்களுக்கு  சென்றபோது, வேலாயுதம், பெரியாருடன் உரையாடி, நிகழ்ச்சிகளிலும் பங்கேற்றார். கன்னட மொழியைப் படித்தால் பகுத்தறிவு கருத்துகளை கன்னட மக்களிடம் கொண்டு செல்ல பயன்படுமே என்று பெரியார் கூறியதை ஏற்று, பெங்களூர் பல்கலைக் கழகத்தில் சேர்ந்து முறைப்படி கன்னடம் பயின்றார். பெங்களூரில் தன் தோழர்களுடன் **சிந்தகர சாவடி** என்ற பெயரில் சிந்தனையாளர் கழகத்தைத் தொடங்கினார். தன் வாழ்நாள் முழுவதும் பெரியாரின் சிந்தனைகளைத் தலைப்புவாரியாக பொருள்வாரியாகக் கன்னடத்தில் மொழிபெயர்பதில் முனைப்பாக ஈடுபட்டு, கன்னடத்தில் பெரியாரின் வாழ்க்கைவரலாற்று நூலையும், பெரியாரின் 30க்கும் மேற்பட்ட நூல்களை மொழி பெயர்த்தும் பணியாற்றினார். கன்னட மொழியில் வேலாயும் மொழிபெயர்ப்பு நூல்களைப் பெற்று படித்த கன்னட பேரறிஞர் மைசூர் பல்கலைக்கழக துணைவேந்தர் கவிஞர் குவெம்பு பெரியாரை போற்றினார். அவரை அடுத்து, மைசூர் பல்கலைக்கழக துணைவேந்தராக வந்த ஐவேரா கவுடவும் கன்னடத்தில் பெரியாரை படித்தார். அதன் விளைவாக 1973 ஆண்டு ஈவேராவை திருச்சியில் கண்டு பேசி அவரே கன்னடத்தில் ஈவேராபற்றி ஒரு நூலை எழுதினார். கர்நாடக மாநிலத்தில் உள்ள குல்பர்கா பல்கலைக் கழகத்தார் இவரின் பெரியார் சிந்தனைகள் கன்னட மொழிபெயர்ப்பு நூலை பெருந்தொகுதியாக வெளியிட்டனர்.  இவர் எழுதிய பெரியாரின் வாழ்க்கை வரலாற்று நூல் ஹம்பி பல்கலைக்கழகத்தில் பாடமாக வைக்கப்பட்டுள்ளது.
## விருதுகள்
இவர் கன்னட மொழிக்கும் பெரியாரியலுக்கும் ஆற்றிய பணிகளை பாராட்டி, ‘கன்னட ரத்னா’, ‘பெரியார் முழக்கம்’ உள்ளிட்ட பல விருதுகளை பல அமைப்புகள் வழங்கி கவுரவித்துள்ளன.
## மேற்கோள்கள்

பகுப்பு:கன்னட எழுத்தாளர்கள்
பகுப்பு:2016 இறப்புகள்
பகுப்பு:பெரியாரிய அறிஞர்கள்
பகுப்பு:தமிழ்-கன்னட மொழிபெயர்ப்பாளர்கள்
பகுப்பு:வேலூர் மாவட்ட மக்கள்
காத்தவராயன்

**காத்தவராயன்** என்ற தலைப்பில் உள்ள கட்டுரைகள்:

* காத்தவராய சாமி - காத்தவராயன் சாமி பற்றிய கட்டுரை
* காத்தவராயன் கதை - காத்தவராயன் கூத்து குறித்தான கட்டுரை
* காத்தவராயன் (திரைப்படம்) - 
* காத்தவராயன் (2008 திரைப்படம்) - 
* காத்தவராயன் கதைப்பாடல் (நூல்) - நா. வானமாமலை அவர்களின் தொகுப்பு நூல்.
*

----
மந்திர மருத்துவம்

**மந்திர மருத்துவம்** என்பது மனிதர்களுக்கு வருகின்ற நோய்களை மந்திரத்தின் துணையால் நீக்குவதாகும். இந்த மருத்துவ முறை இந்தியாவில் தற்போதும் வழக்கத்தில் உள்ளது. இது மக்களின் நம்பிக்கையை சார்ந்ததாகும்.

இந்த மந்திர மருத்துவம் கொண்டு மக்களை சமய மாற்றம் செய்வதும் வழக்கத்தில் உள்ளன. சமண மன்னாக இருந்த கூண் பாண்டியனின் வெம்மை நோயை ஞானசம்பந்தன் தீர்க்க, மன்னன் சைவ சமயத்திற்கு மாறினார் என பெரியபுராணம் கூறுகிறது.

## இந்து சமயம்
இந்து சமயத்தில் மந்திரங்களால் மனித நோயினை குணப்படுத்த முடியும் என நம்பிக்கை உள்ளது. இந்து சமய பெரு தெய்வ வழிபாட்டில் மந்திரங்களை அதற்குண்டான முறைகளைப் பின்பற்றி சொல்வதாலும், எண்ணிக்கையை அடிப்படையாகக் கொண்டு 108, 1008 முறைகள் ஜபிப்பதாலும் நோயை குணப்படுத்தலாம்.

மிருத்யுஞ்ஜய எனும்  மந்திரத்தால் இறந்தவர்களை உயிர்பிக்க முடியுமென இந்து புராணங்கள் கூறுகின்றன. 2011ல் டாக்டர் சார் என்பவர் மருத்துவமனையில் சிகிச்சைக்காக அனுமதிக்கப்பட்டு, இந்த மந்திரத்தின் காரணமாக பிழைத்ததாக கனவில் ஒலித்த குரல்! என்ற கட்டுரையில் விகடன் குறிப்பிட்டுள்ளது.

### நாட்டாறியல்
நாட்டார் தெய்வ கோயில்கள் பலவற்றிலும் தீய சக்திகளுக்கு எதிரான மந்திர சடங்குகள் மனித உடல் நலனுக்காக நடத்தப்படுகின்றன.

# மந்திரித்தல் - கயிறு, தகடு, ஓலை
# கண்ணேறு அகற்றுதல்
# திருநீறு போடுதல்
# வேப்பிலை அடித்தல்
# பில்லி சூனியம், செய்வினை அகற்றுதல்

### மருத்துவர்கள்
மந்திர மருத்துவம் செய்கின்றவர்களை அம்மக்கள் பூசாரி, பேயோட்டி, பாம்புக்கடி மருத்துவர், எலும்பு முறிவு வைத்தியர், மந்திரவாதி, சாமியாடி, அருளாடி, நாட்டு வைத்தியர் என பல பெயர்களில் அழைக்கப்படுகின்றனர்.

## ஆதாரங்கள்


பகுப்பு:மாற்று மருத்துவ முறைகள்
பகுப்பு:மந்திரங்கள்
பகுப்பு:மூடநம்பிக்கைகள்
பகுப்பு:இந்து சமய நம்பிக்கைகள்
பித்துரு உலகம்

**பித்துரு உலகம்**  அல்லது **பித்ரு லோகம்** (Pitru loka) என்பது  இந்து தர்மத்தின் படி, உடலைத் துறந்த  ஆன்மாக்கள் மறு பிறப்பின் போது, வேறு உடல் கிடைக்கும் வரை காத்திருக்கும் இடமாகும்.இதனை **பிரேத லோகம்** என்றும் அழைப்பர்.  பித்துரு லோகம் பூமிக்கும், அந்தரிட்சத்திற்கும்
  நடுவில் இருப்பதாக பாகவத புராணம் (காண்டம் 5, அத்தியாயம் 24)  கூறுகிறது.

இந்து சமய நம்பிக்கைகளின் படி, உடலை நீத்த ஆன்மா முற்பிறவியில் செய்த புண்ணிய -  பாவ கர்மவினைகளுக்கு ஏற்ப,  நரகத்தையும், சொர்க்கத்தையும் அனுபவித்து, செய்த பாவ - புண்ணியங்கள் தீர்ந்த பின்னர், பித்துரு லோகத்தில் மறு பிறவிக்கான உடல் கிடைக்கும் வரை தங்கியிருப்பர். பித்துரு லோகத்தினர் முற்பிறவியில் செய்த கருமவினைகளுக்கு ஏற்ப, மீண்டும் மனிதப் பிறவியாகவோ அல்லது வேறு பிறவியாகவோ பிறப்பர்.

## மேற்கோள்கள்


## வெளி இணைப்புகள்
* Birth and Death 

பகுப்பு:இந்து சமய நம்பிக்கைகள்
பகுப்பு:தொன்மவியல் இடங்கள்
அக்னி சாட்சி (திரைப்படம்)

**அக்னி சாட்சி** (*Agni Sakshi*) 1982 ஆம் ஆண்டு நவம்பர் மாதம் 14 ஆம் தேதியன்று வெளியான ஒரு இந்தியத் தமிழ்த் திரைப்படமாகும்.  கே. பாலச்சந்தர் இயக்கிய இப்படத்தில் சிவகுமார், சரிதா ஆகியோர் முக்கிய வேடங்களில் நடித்திருந்தனர். சரிதா இப்படத்தில் மனநோயாளியாக நடித்திருந்தார். இத்திரைப்படம் வணிக ரீதியாக வெற்றி பெறாவிட்டாலும் இப்படத்தின் சிறப்பான நடிப்பை வெளிப்படுத்திய நடிகை சரிதா சிறந்த நடிகைக்கான தமிழ்நாடு அரசின் திரைப்பட விருதினை வென்றார். இப்படத்தில் சிறப்புத் தோற்றத்தில், கமல்ஹாசன், ரஜினிகாந்த், சீமா ஆகியோர் அவர்களாகவே தோன்றினர்.

## நடிகர்கள்
* சிவகுமார்
* சரிதா

### சிறப்புத் தோற்றத்தில்
* கமல்ஹாசன்
* ரஜினிகாந்த்
* சீமா

## பாடல்கள்
இது எம். எசு. விசுவநாதன் இசையமைத்த திரைப்படமாகும்.

## விருதுகள்
* 1982 ஆம் ஆண்டிற்கான சிறந்த திரைப்படத்துக்கான தமிழக அரசின் திரைப்பட விருது  - இரண்டாவது இடம்

## மேற்கோள்கள்

## வெளியிணைப்புகள்
*		

பகுப்பு:1982 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கே. பாலசந்தர் இயக்கிய தமிழ்த் திரைப்படங்கள்
பகுப்பு:எம். எஸ். விஸ்வநாதன் இசையமைத்த திரைப்படங்கள்
பகுப்பு:சிவகுமார் நடித்த திரைப்படங்கள்
பகுப்பு:கமல்ஹாசன் நடித்துள்ள திரைப்படங்கள்
பகுப்பு:ரசினிகாந்து நடித்துள்ள திரைப்படங்கள்
மோகித் ரைனா

மோஹித் ரெய்னா, இந்திய நடிகர் ஆவார். இவர் பாலிவுட்டிலும் தொலைக்காட்சித் தொடர்களிலும் நடிக்கிறார்.

ரெய்னா தொலைக்காட்சி தொடரில் இந்து மதக் கடவுளான சிவன் வேடத்தில் நடித்து புகழடைந்தார். தேவன் கே தேவ் - மகாதேவ், மகாபாரத் (2013 டிவி தொடர்), அதற்கு முன்னர் அவர் செஹ்ரா (2009) உட்பட டிவி நாடகங்களில் நடித்துள்ளார்.கங்கா கீ தீஜ் (2010), அந்தரீஷ் (2004) உள்ளிட்ட தொலைக்காட்சித் தொடர்களிலும் நடித்தார். இவர் தனக்கு ஜோடியாக மகாதேவ் தொடரில் நடித்த மௌனி ராயை காதலிப்பதாக கிசுகிசுக்கள் உலாவருகின்றன. அதை உறுதிப்படுத்தும் வகையில் தன் பிறந்த நாளை மௌனி ராய், மோகித் ரெய்னாவுடன் கொண்டாடினார்.

## சான்றுகள்

பகுப்பு:வாழும் மக்கள்
பகுப்பு:இந்தியத் திரைப்பட நடிகர்கள்
அலெக்சிசு சான்சேசு

**அலெக்சிசு சான்சேசு** (*Alexis Sánchez*, பிறப்பு திசம்பர் 19, 1988), சிலி நாட்டைச் சேர்ந்த தொழில்முறை கால்பந்து வீரராவார். இவர் இங்கிலாந்தின் ஆர்சனல் மற்றும் சிலி தேசிய காற்பந்து அணிகளில் முன்கள வீரராக ஆடிவருகிறார்.

2006-ஆம் ஆண்டுமுதல் சிலி தேசிய கால்பந்து அணிக்காக ஆடிவருகிறார்.  தேசிய அணியில் 100 முறை பங்கேற்று ஆடியுள்ள இவர், சிலியின் கோல் காப்பாளரான கிளாடியோ பிராவோவுக்கு அடுத்தபடியாக சிலி தேசிய அணியில் அதிகமுறை பங்கேற்றவராக விளங்குகிறார்.  மேலும், 34 கோல்களுடன் தேசிய அணியின் வரலாற்றில் அதிக கோல்கள் அடித்தவர்கள் பட்டியலில் மூன்றாம் இடத்தில் இருக்கிறார்.  இவர் இரண்டு உலகக்கோப்பைகள் (2010 மற்றும் 2014) மற்றும் மூன்று கோப்பா அமெரிக்கா போட்டித் தொடர்களில் பங்கெடுத்துள்ளார்; அவற்றுள் 2014 மற்றும் 2015 கோப்பா அமெரிக்கா கோப்பைகளை வென்றுள்ளார்.

## விருதுகள்

### கழகம்
; கோலோ-கோலோ
* முதன்மை தேசிய காற்பந்து கூட்டத்தொடர் (சிலி) (2): 2006 கிளாசுரா, 2007 அபெர்ச்சுரா
* கோபா சூடாமெரிக்கானா இரண்டாம் இடம்: 2006
; ரிவர் பிளேட்
* அர்ஜென்டினா முதன்மை கால்பந்து கூட்டத்தொடர்: 2008 கிளாசுரா
; பார்சிலோனா
* லா லீகா: 2012–13
* கோபா டெல் ரே: 2011–12
* எசுப்பானிய உன்னதக் கோப்பை: 2011, 2013
* யூஈஎஃப்ஏ உன்னதக் கோப்பை: 2011
* பிபா கழக உலகக் கோப்பை: 2011
; ஆர்சனல்
* எஃப் ஏ கோப்பை: 2014–15, 2015–16
* FA Community Shield: 2014, 2015

### தேசியம்
; சிலி
* கோப்பா அமெரிக்கா: 2015, 2016
* பீஃபா 20 வயதிற்குட்பட்டோருக்கான உலகக் கோப்பை மூன்றாம் இடம்: 2007

## உசாத்துணைகள்

பகுப்பு:1988 பிறப்புகள்
பகுப்பு:வாழும் மக்கள்
பகுப்பு:சிலி காற்பந்தாட்ட வீரர்கள்
பகுப்பு:2010 உலகக்கோப்பை காற்பந்து வீரர்கள்
தரம்கோட்

**தரம்கோட்** *(Dharamkot)*  இந்தியாவின்  பஞ்சாப் மாநிலத்தில் உள்ள மோகா மாவட்டத்தில் உள்ள ஒரு நகராட்சி மன்றம் ஆகும். தரம்கோட்டின் தற்போதைய பஞ்சாப் மாநில சட்டப்பேரவை உறுப்பினராக யதேதார் தோட்டா சிங் யி இருக்கிறார். சிறீ குரு நானக் தேவ் தன்னுடைய பயணத்தில்  அனைத்து இடங்களிலும் சுற்றிச்சென்றபோது தரம்கோட் வழியாகவும் சென்றதாகவும், அவர் இங்கு தங்கி ஓய்வெடுத்ததாகவும் கூறப்படுகிறது. மேலும், இங்கே இரயில் பாதைகளும் இருந்ததாகவும் கூறப்படுகிறது.

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி தரம்கோட் நகரின் மொத்த மக்கள் தொகை 15,399 ஆகும்.  இம்மக்கள் தொகையில் 33% பேர் ஆண்கள் மற்றும் 67% பேர் பெண்கள் ஆவர். தரம்கோட் நகரின் சராசரி கல்வியறிவு சதவீதம் 62% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். கல்வியறிவு பெற்ற மக்களில் ஆண்கள் 70% எண்ணிக்கையும் பெண்கள் 59% எண்ணிக்கையிலும் காணப்பட்டனர். மக்கள் தொகையில் 94% பேர் 66 வயதிற்கு உட்பட்டவர்களாக இருந்தனர்.

## மேற்கோள்கள்

பகுப்பு:பஞ்சாப் (இந்தியா) மாநிலத்திலுள்ள ஊர்களும் நகரங்களும்
பகுப்பு:மோகா மாவட்டம்
பட்டவராயன்

**பட்டவராயன்** என்பவர் இந்து சமய சிறுதெய்வ வழிபாட்டில் வணங்கப்படும் நாட்டார் தெய்வங்களுள் ஒருவராவார். முத்துப்பட்டனின் பிற்பெயரான பட்டன் என்பதிலிருந்து பட்டவராயன் என்ற பெயரில் வணங்குகிறார்கள்.

## முத்துப்பட்டன் கதை சுருக்கம்
முத்துப்பட்டன் எனும் பிராமணர் குலத்தில் பிறந்தவர், பொம்மக்கா, திம்மக்காக மேல் காதல் கொண்டார். அவர்களை மணமுடிக்க சக்கிலி போல பூணுல் போன்றவைகளை அகற்றி, செருப்பு தைக்கும் தொழிலைச் செய்தார். இவர்கள் மூவருக்கும் திருமணம் நடந்தது. 

மாடுகளை கவர்ந்து சென்ற வன்னியர்களிடமிருந்து மீட்க போர் புரிந்தார். வெற்றியும் பெற்றார். முத்துப்பட்டன் தன் உடலிலுள்ள குருதியைக் கழுவும் போது, முதுகில் ஒருவர் தாக்க இறந்து போனார்.

## காணிக்கை
பட்டவராயன் சாமிக்கு காணிக்கையாக செருப்பினை தருகிறார்கள். இது மிகவும் வினோதமானதாகும்

## கோவில்
காரையார் சொரிமுத்து ஐயனார் கோவில் 

## ஆதாரங்கள்


பகுப்பு:தமிழர் நாட்டுப்புறத் தெய்வங்கள்
திருமஞ்சனம்

**திருமஞ்சனம்** வைண சமயக் கோயில்களில் சிறப்பு நாட்களில் மூலவரான திருமாலின் திருமேனிக்கு திருநீராட்டு செய்வதற்கு திருமஞ்சனம் என்பர். சைவ சமயக் கோயில்களில் சிவ லிங்கத்திற்கு திருநீராட்டு செய்வதற்கு அபிசேகம் என்பர்.

## விளக்கம்
திருமஞ்சனம் எனும் சொல்லிற்கு மூலவரான திருமாலின் திருமேனிக்கு  நறுமண எண்ணெய் பூசுவதாகும்.  *மெய்யஞ்சனம்*   என்றால் உடம்புக்கு எண்ணெய் பூசுவது.   *திரு மெய் அஞ்சனம்*    எனில் திருமாலின் திருமேனிக்கு எண்ணெய் பூசுவது. திரு மெய் அஞ்சனம்  என்ற சொல்  மருவி திருமஞ்சனம் ஆயிற்று.

## வகைகள்
* ஸ்னபன திருமஞ்சனம்.
* திருமலையில் நடக்கும் ஸ்னபன திருமஞ்சனம் 'அஷ்டோத்தர சத கலச ஸ்னபன திருமஞ்சனம்' என்று சொல்லப்படுகிறது.

## மேற்கோள்கள்


## வெளி இணைப்புகள்
* கோயில் ஆழ்வார் திருமஞ்சனம் என்றால் என்ன?

பகுப்பு:வைணவ சமயம்
பகுப்பு:இந்து சமய வழிபாடுகள்
நியூயார்க் மேல் மாநிலம்

**நியூயார்க் மேல் மாநிலம்** (*Upstate New York*) என்று நியூ யோர்க் மாநிலத்தின் நியூயார்க் நகரத்திற்கு வடக்கேயுள்ள மாநிலப்பகுதி அழைக்கப்படுகின்றது. நியூயார்க் நகரத்தையும் அதைச் சூழ்ந்துள்ள பகுதிகள், மற்றும் நீள் தீவையும் தவிர்த்த, மாநிலத்தின் பெரும்பகுதி  இதில் அடங்கும். இருப்பினும் இதன் சரியான எல்லைகள் எதுவுமில்லை. நியூயார்க் மேல்நிலத்தில் பஃபலோ, இரோசெச்டர், ஆல்பெனி, சிராகூசு போன்ற பெரிய நகரங்கள் உள்ளன;தவிரவும் நியூயார்க் மாநிலத்தின் ஊரகப் பகுதிகள் இதில் அடங்கும்.

நியூயார்க் மேல் மாநிலத்தில் அதிரோன்டாக் மலைகளும் மொகாக் பள்ளத்தாக்கும் அமைந்துள்ளன.  பண்பாட்டில், இப்பகுதி நியூயார்க் நகரத்து மக்களிடமிருந்து முற்றிலும் மாறுபட்டது. இங்கு குடியேறியவர்களும் நியூயார்க்கில் குடியேறியவர்களும் வெவ்வேறு நாடுகளிலிருந்து வந்தவர்கள். அரசியலில்  நியூயார்க் மேல் மாநிலம் நகரத்தை விட பிற்போக்கானது.

அமெரிக்கப் புரட்சிப் போருக்கு முன்னதாக மேல்மாநிலத்தில் தொல்குடி அமெரிக்கர்கள் வாழ்ந்து வந்தனர்; ஆறு நாடுகளின் இரோக்வாய் கூட்டாட்சி ஆட்சி நடந்தது.   இரோக்வாய்களுக்கும் அமெரிக்க விடுதலைப் படையினருக்கும்  இடையே பல சண்டைகள் நடந்தன; இந்தச் சண்டைகளுக்குப் பின்னர் ஏற்பட்ட உடன்படிக்கைகளின்படி  ஐரோப்பிய குடியேற்றவாதிகளுக்கு பெருநிலப்பகுதிகள் உரிமையாயின. 1825ஆம் ஆண்டு திறக்கப்பட்ட ஈரி கால்வாய் நியூ யோர்க் மேல் மாநிலத்தின் வளர்ச்சிக்கு வித்திட்டது. அமெரிக்கப் பேரேரிகளை  அடுத்த  நகரங்களை  நியூ யோர்க் நகரத் துறைமுகத்துடன் இணைத்தது. இதன் விளைவாக, மேல் மாநிலத்தில் தயாரிப்புத் தொழில்  முனைப்பு பெற்றது;  ஜெனரல் எலக்ட்ரிக், ஐபிஎம், ஈஸ்ட்மேன் கோடாக், சிராக்ஸ் போன்ற நிறுவனங்கள் தோன்றி வேறு மாநிலத்தவரை ஈர்த்தன.  20வது நூற்றாண்டின் மத்தியிலிருந்து தொழில்மயமாக்கல் குறைந்ததால் பொருளாதார வீழ்ச்சியடைந்துள்ளது;  பொருளியல் நிலை தாழ்ந்த, மக்கள்தொகை குறைந்துவரும், நகரமயமாக்கல் சீரழியும் *துருப் பட்டை* (*Rust Belt*) எனக் குறிப்பிடப்படும் பகுதியில் பெரும்பகுதியாக நியூயார்க் மேல் மாநிலப்பகுதிகள் உள்ளன.  

நியூ யார்க் பெருநகரப் பகுதி போலன்றி பெரும்பகுதி ஊரகப் பகுதியாக விளங்குகின்றது. இங்கு வேளாண்மையும் வேளாண் தொழிலும் முதன்மையாக உள்ளன.  பாலும் பாற் பொருட்களும், பழ உற்பத்தி (குறிப்பாக ஆப்பிள்கள்),  திராட்சைமது தயாரிப்பு மேலோங்கியுள்ளன.  இங்குள்ள இயற்கைவளத்தை நம்பியே நியூயோர்க் நகரம் உள்ளது; குடிநீருக்கும் மின்சாரத்திற்கும் இங்குள்ள நீர்நிலைகள் ஆதரவளிக்கின்றன.  இங்கு பல சுற்றுலாத் தலங்களும் மனமகிழ் உறைவிடங்களும் அமைந்துள்ளன;   நயாகரா அருவியும்  அதிரோன்டாக், கேட்சிகில் மலைகளும் ஃபிங்கர் ஏரிகளும் குறிப்பிடத்தக்கவையாகும்.
## பெருநகரங்கள்

AlbanyNewYorkfromRensselaer.jpg|ஆல்பேனி
Binghamton, New York skyline, June 2007.jpg|பிங்கம்டன்
BuffaloSkyline.jpg|பஃபலோ
Rochester1.jpg|இரோசெச்டர்
Poughkeepsie, NY with evening balloon take-off.JPG|பூகீப்சி
Syracuse skyline.jpg|சிராகூசு
Utica 97 002.jpg|உடிகா



## மேற்சான்றுகள்

## வெளி இணைப்புகள்

*Old Abandoned Buildings of Northern NY The urban decay of upstate NY, in pictures from the area.
*New York History Net
*Oral History of Franklin County — *history of Franklin County NY in the late 19th and early 20th centuries*.
பகுப்பு:நியூ யோர்க் மாநிலம்
பகுப்பு:ஐக்கிய அமெரிக்க புவியியல்
அ. மாற்கு

**ஓவியர் மாற்கு** என அறியப்படும் **அ. மாற்கு** (சூன் 25, 1933 - செப்டம்பர் 27, 2000) ஈழத்துத் தமிழ் ஓவியர் ஆவார். நவீன ஓவியங்கள், மற்றும் சிற்பங்கள் மூலம் இலங்கையில் தனித்த ஆளுமை படைத்தவர். ஓவியப் பயிற்சி வகுப்புகளை யாழ்ப்பாணத்தில் நடத்தி வந்தவர்.

## வாழ்க்கைக் குறிப்பு
ஓவியர் மாற்கு 1933 சூன் 25 இல் யாழ்ப்பாணம், குருநகர் என்ற ஊரில் வரோனிக்கா, ஹேரத் முதியான்சலாகே அப்புகாமி ஆகியோருக்குப் பிறந்தார். சிறுவயதிலேயே சிற்பங்களைப் பார்ப்பதிலும், அவற்றை செய்வதிலும் ஈடுபாடு காட்டினார். யாழ்ப்பாணம் புனித சார்ல்சு வித்தியாலயத்தில் ஆரம்பக் கல்வியையும், யாழ்ப்பாணம் சம்பத்தரிசியார் கல்லூரியில் இடைநிலைக் கல்வியையும் கற்றார். சம்பத்தரிசியார் கல்லூரி நூலகத்திலிருந்த ஓவியப் புத்தகங்களை விரும்பிப் படித்தார். குருநகரில் புனித யேம்சு கல்லூரியில் ஓவிய வகுப்புகளை நடத்தி வந்த ஓவியர் பெனடிக்டிடம் உருவ-ஓவியப் பயிற்சியைப் பெற்றார்.

பாடசாலைக் கல்வியை முடித்த பின்னர், கொழும்பு தொழினுட்பக் கல்லூரியில் 1953 இல் ஓவியப்பிரிவில் சேர்ந்து ஐந்தாண்டுகள் முழுநேரமாக ஓவியம் கற்று டிப்புளோமா பட்டம் பெற்றார். இங்கு அவர் கல்வி கற்கும்போதே கழுவுதற்பாணி நீர்வர்ண ஓவியங்களை வரையக் கற்றுக் கொண்டார்.

## ஓவியப் பணி
பட்டப்படிப்பை முடித்த பின்னர், மாற்கு பருத்தித்துறை ஹாட்லிக் கல்லூரியிலும், பின்னர் கொக்குவில் இந்துக் கல்லூரியிலும் ஓவிய ஆசிரியராகப் பணியாற்றினார். அப்போது வின்சர் ஓவியக் கழகம் (1938-1955) என்ற அமைப்புடன் தொடர்புகளை ஏற்படுத்தினார். 1959 இல் விடுமுறை ஓவியக் கழகம் என்ற பெயரில் ஓவியப் பயிற்சிக் குழு ஒன்றை ஆரம்பித்தார். இக்குழு மூலம் பல இளம் ஓவியர்களுக்குப் பயிற்சி அளித்தார். பல ஓவியக் கண்காட்சிகளை நடத்தினார். இப்பயிற்சிக் கழகம் 1995 வரை யாழ்ப்பாணத்தில் இயங்கி வந்தது.

1957 இல் கொழும்பு கலாபவனத்தில் நடந்த ஓவியக் கண்காட்சியில் மாற்குவின் ஓவியத்துக்கு இலங்கை மகாதேசாதிபதியின் இரண்டாவது பரிசு கிடைத்தது.

## இறுதிக் காலம்
ஓவியர் மாற்கு தனது இறுதிக் காலத்தில் ஈழப்போர்த் தாக்கத்தால் யாழ்ப்பாணத்தில் இருந்து தான் சேகரித்த அனைத்துப் பொருட்களையும் விட்டு விட்டு இடம்பெயர்ந்து மன்னாரில் வசித்து வந்தார்.

## மேற்கோள்கள்

## வெளி இணைப்புகள்
*மாற்கு 
*யாழ்ப்பாணத்து ஓவியர்கள்
*யாழ்ப்பாணத்து ஓவியங்களின் சமகால வெளிப்பாடு

பகுப்பு:ஈழத்து ஓவியர்கள்
பகுப்பு:1933 பிறப்புகள்
பகுப்பு:2000 இறப்புகள்
பகுப்பு:யாழ்ப்பாண மாவட்ட மக்கள்
பகுப்பு:இலங்கைத் தமிழ் ஆசிரியர்கள்
பகுப்பு:யாழ்ப்பாணம் சம்பத்தரிசியார் கல்லூரி பழைய மாணவர்கள்
மாற்கு

**மாற்கு** அல்லது **மார்க்** (*Mark*) என்பது ஆண் ஒருவரின் இயற்பெயராகவோ அல்லது குடும்பப் பெயராக இருக்கலாம்.

## கிறித்தவம்
*மாற்கு நற்செய்தி, விவிலியத்தில் உள்ள ஒரு நூல்
*மாற்கு (நற்செய்தியாளர்), புனிதர்
*மாற்கு (திருத்தந்தை), 336 ஆம் ஆண்டில் பதவியில் இருந்த திருத்தந்தை
*புனித மாற்கு பசிலிக்கா, வெனிசு நகரின் பிரபலமான தேவாலயம்

## நபர்கள்
* ஓவியர் மாற்கு, ஈழத்து ஓவியர்
* மார்க் ருஃப்பால்லோ, அமெரிக்க நடிகர்
* மார்க் வால்பர்க், நடிகர்
* மார்க் டோபே, அமெரிக்க ஓவியர்
* மார்க் சக்கர்பெர்க், முகநூல் நிறுவனர்
* மாற்கு (நற்செய்தியாளர்)
* மாற்கு (திருத்தந்தை)
* மார்க் டுவெய்ன், அமெரிக்க எழுத்தாளர்
* மாற்கு யான்சேன், இசைக்கலைஞர்
* மார்க் போட், ஆங்கிலேயத் துடுப்பாளர்
* மார்க் பவுச்சர், தென்னாப்பிரிக்கத் துடுப்பாளர்
* மார்க் டேல், ஆங்கிலேயத் துடுப்பாளர்
* மார்க் எல்ஹாம், ஆங்கிலேயத் துடுப்பாலர்
* மார்க் வா, ஆத்திரேலியத் துடுப்பாளர்

## வேறு
### நாணயம்
**கன்வர்ட்டிபிள் மார்க்கு

### தொழினுட்பம்
*ஆர்வர்டு மார்க் I, அமெரிக்காவின் முதலாவது மின்னியந்திரக் கணினி

----
சிராகூசு, நியூ யோர்க்

**சிராகூசு** (*Syracuse*, மாற்று ஒலிப்பு: சிரக்கியூஸ், ) ஐக்கிய அமெரிக்காவின் நியூ யோர்க் மாநிலத்தில்  ஓணோன்டாகா மாவட்டத்தில் உள்ள நகரமாகும். இது நியூ யோர்க் மாநிலத்தில் நான்காவது பெரிய நகரமாகும். 2010 கணக்கெடுப்பின்படி நகரத்தின் மக்கள்தொகை 145,170 ஆகவும் இதனை உள்ளடக்கிய சிராகூசு பெருநகரப் பகுதியின் மக்கள்தொகை 732,117 ஆகவும் இருந்தது. மில்லியனுக்கும் கூடுதலான குடியிருப்புகளுடன் கூடிய மைய நியூயோர்க் வட்டாரத்தில் இது பொருளாதாரம் மற்றும் கல்விக்கான  அச்சாக  விளங்குகின்றது.  இங்கு ஓணோன்டாகா கலந்தாய்வு வளாகம், எம்பயர் எக்ஸ்போ மையம் போன்ற கலந்தாய்வுக் கூடங்கள் நிறைந்துள்ளது. இதற்கு கிரேக்கத்திலுள்ள சிராகூசு (தற்போது இத்தாலியத் தீவான சிசிலியின் கிழக்குக் கடலோரத்தில் உள்ளது)  நினைவாகப் பெயரிடப்பட்டுள்ளது.

இந்த நகரம் துவக்கத்தில் ஈரி கால்வாய் மற்றும் அதன் கிளைக் கால்வாய்களுக்கிடையேயான பண்டமாற்றிடமாக இருந்தது; பின்னர் தொடர்வண்டிப் பாதைகள் அமைக்கப்பட்ட பிறகும் முக்கிய சந்திப்பாக விளங்கியது. இன்று மாநிலங்களிடை நெடுஞ்சாலை 81, மற்றும் 90 குறுக்கிடும் சந்திப்பில் அமைந்துள்ளது.  இங்குள்ள சிராகூசு ஹேன்காக் பன்னாடு வானூர்தி நிலையம் வட்டாரத்தில் மிகப்பெரும் வானூர்தி நிலையமாக உள்ளது. இங்கு முதன்மை ஆய்வுப் பல்கலைக்கழகமான சிரக்கியூஸ் பல்கலைக்கழகம் அமைந்துள்ளது. தவிரவும் பல சிறிய கல்லூரிகளும் தொழில்முறைப் பள்ளிகளும் அமைந்துள்ளன. 2010இல் *[[ஃபோர்ப்ஸ்]]* இதழ் குடும்பம் நடத்த ஐக்கிய அமெரிக்காவின் முதல் 10 இடங்களில்  சிராகூசை 4வதாக மதிப்பிட்டுள்ளது.
## மேற்சான்றுகள்

பகுப்பு:நியூ யோர்க் மாநில நகரங்கள்
ஊசி (துப்பாக்கி)

**ஊசி** (*Uzi*; ; ) என்பது திறந்த-ஆணி கொண்டதும், பிற்தள்ளல் இயக்கமுள்ளதுமான இசுரேல் குடும்ப துணை இயந்திரத் துப்பாக்கி ஆகும். இதன் சிறிய வகைகள் இயந்திரக் கைத்துப்பாக்கிகள் எனக் கருதப்படுகின்றன. முதன் முதலில் குறுகிய துப்பாக்கிகளின் கைபிடியில் தாளிகை அமைக்கப்பட்டு வடிவமைக்கப்பட்ட துப்பாக்கிகளில் ஊசியும் ஒன்றாகும்.

## பாவனையாளர்
thumb|நுண்ணிய ஊசி
### ஆப்பிரிக்கா
*
*
*
*
*
*
*
*
*
*
*
*
*
*
*
*
*
*
*
*

### ஆசியா
*
*
* 
*
*
*
*
*
*
*
*
*
*

### ஐரோப்பா
*
*
*
*
*
*
*
*
*
*
*
* 
*
*
*
*

### வட அமெரிக்கா
*
*
*
*
*
*
*
*
*

### ஓசியானியா
*
*

### தென் அமெரிக்கா
*
*
*:
*
*
*
*
*
*
*
*

## உசாத்துணை

## வெளி இணைப்புகள்

* Israel Weapon Industries (IWI): Mini Uzi & Micro Uzi 
* Uzi History, Reference Material, Parts, Discussion Forum
* Uzi in Parts 
* Video of suppressed Uzi being fired
* Video of operation on யூடியூப் 

பகுப்பு:துணை இயந்திரத் துப்பாக்கிகள்
பகுப்பு:இசுரேலியக் கண்டுபிடிப்புகள்
பகுப்பு:இசுரேலிய போர்த்தளபாடங்கள்
முனி

**முனி** என்ற தலைப்பில் உள்ள கட்டுரைகள்
* முனி (இந்து மதம்)
* முனீசுவரர்
* ரோதை முனி
* முனி லால்
* முனி தாண்டவம்
* முனி (திரைப்படம்)
* முனி 3: கங்கா
* முனி (திரைப்படத் தொடர்)
----
இரண்டாம் பராக்கிரமபாகு

**இரண்டாம் பராக்கிரமபாகு** (*Parakkamabahu II*) தம்பதெனிய இராச்சியத்தின் அரசனாக கிபி 1236 முதல் 1269 வரை அரசாண்டவன். இவன் தனது தந்தை மூன்றாம் விஜயபாகுவை அடுத்து தம்பதெனியாவை அரசாண்டான். இவனுக்குப் பின்னர் இவனது மகன் நான்காம் விஜயபாகு அரசாண்டான்.

தந்தை மூன்றாம் விஜயபாகு கலிங்கமாகனை விரட்ட எடுத்த முயற்சியில் இவன் வெற்றி கண்டான். கலாவாவிக்கு அண்மையில் நின்ற கலிங்கமாகனது படைகள் இவனால் துரத்தியடிக்கப்பட்டு மாகனும் விரட்டப்பட்டான். பின் ஜடாவர்மன் சுந்தரபாண்டியன் படையெடுத்த போது அதனையும் வெற்றி கொண்டான். பின் சாவக நாட்டைச் சேர்ந்த சந்திரபானு இரண்டு முறை படையெடுத்து அந்த இரண்டு படை நடவடிக்கைகளையும் தோல்வியடையச் செய்து சந்திரபானுவை கொன்றான்.

இரண்டாம் பராக்கிரமபாகு இலக்கிய வளர்ச்சிக்கு பணி ஆற்றினான். கவுசிலுமின, விசுத்திமாக்க எனும் நூலுக்கு விசுத்திமாக்கமகாசன்னத எனும் விளக்க நூலை எழுதினான். கல்வி பாண்டித்தியம் காரணமாக கலிகால சாகித்தியசர்வஞானபண்டிதன் என அழைக்கப்பட்டான். தம்பதெனியாகதிகாவத எனும் பெயரில் பௌத்தசமய ஒழுக்க கோவையை பொறித்தான்.

## வெளி இணைப்புகள்
* Kings & Rulers of Sri Lanka
* Codrington's Short History of Ceylon

## மேற்கோள்கள்

பகுப்பு:இலங்கை மன்னர்கள்
இரோசெச்டர், நியூ யோர்க்

**இரோசெச்டர்** (*Rochester*, ஒலிப்பு:ரோசெஸ்டர்) ஐக்கிய அமெரிக்க மாநிலமான  நியூ யோர்க்கின் மேற்கு பகுதியில் ஒண்டாரியோ ஏரியின் தென்கரையில் அமைந்துள்ள நகரமாகும். இது அமைந்துள்ள மன்றோ மாவட்டத்தின் தலைநகரமாகவும் விளங்குகின்றது.

2010ஆம் ஆண்டு கணக்கெடுப்பின்படி, நகரத்தின் மக்கள்தொகை 210,565 ஆகும்; நியூ யோர்க் மாநிலத்தில் நியூயார்க் நகரத்தையும் பஃபலோவையும் அடுத்து மூன்றாவது பெரிய நகரமாக விளங்குகின்றது.  இதனை உள்ளடக்கிய *இரோசெச்டர் பெருநகரப் பகுதி*  மன்றோ மாவட்டத்தையும் கடந்து  கெனிசீ, லிவிங்சுடன், ஒண்டாரியோ, ஓர்லியான்சு, வேய்ன் மாவட்டங்களை உள்ளடக்கி உள்ளது.  இந்தப் பெருநகரப்பகுதியின் மக்கள்தொகை 1,079,671 ஆகும்.  2012ஆம் ஆண்டு கணக்கெடுப்பு இது 1,082,284ஆக உயர்ந்துள்ளதாக மதிப்பிடுகின்றது.

இரோசெச்டரில் முதலில் பல மாவு மில்கள் இயங்கியதால் இது மாவு நகரம் எனப்படுகின்றது. விரைவிலேயே இது ஓர் தயாரிப்பு மையமாக மாறியது. இங்குள்ள இரோசெச்டர் பல்கலைக்கழகம், இரோசெச்டர் தொழினுட்பக் கழகம் போன்ற பல பல்கலைக்கழகங்கள்  ஆராய்ச்சிக் கல்விக்கு முன்னுரிமை வழங்கின.  எனவே நுகர்வுத் தயாரிப்புக்களில் பல புதுமைகளை இங்கு கண்டறிந்தனர்.  தொழிலக, நுகர்வு பொருட்களில் தீவிர ஆய்வுகளை மேற்கொள்ளும் கோடாக், போஷ் & லோம்ப்,  சிராக்ஸ் போன்ற நிறுவனங்கள் இங்கு நிறுவப்பட்டன. 2010 வரை இரோசெச்டர் பெருநகரப்பகுதி நியூ யோர்க் மாநிலத்தில் இரண்டாவது பெரிய வட்டாரப் பொருளாதாரமாக விளங்கியது. தற்போது இரோசெச்டரின் மொத்த உற்பத்தித் திறன் பஃபலோவினுடையதை விட ஓர்நிலைக் குறைவாக இருந்தபோதும் தனிநபர் வருமானத்தில் அதைவிடக் கூடுதலாக உள்ளது.

வாழிடங்களைத் தரமிடும் *பிளேசசு ரேட்டடு அல்மனாக்*கின் 25ஆம் பதிப்பு 2007இல் ஐக்கிய அமெரிக்காவின் 379 பெருநகரப் பகுதிகளில் "மிகவும் வாழத்தகு நகரமாக" இரோசெச்டர் பெருநகரப் பகுதியைத் தேர்ந்தெடுத்துள்ளது.  2010இல் *[[ஃபோர்ப்ஸ்]]* குடும்பம் வளர்க்க மூன்றாவது சிறந்த நகரமாக இரோசெச்டரை தேர்ந்தெடுத்துள்ளது. இங்குள்ள குறைந்த வாழ்க்கைச் செலவு, உயர்ந்த தரப் பொதுப்பள்ளிகள், தாழ்ந்த வேலையில்லா விகிதம் ஆகியவற்றைக் கொண்டு  குடும்பம் நடத்த ஐந்தாவது சிறந்த இடமாக  கிப்லிங்கர் மதிப்பிட்டுள்ளது.

## மேற்சான்றுகள்

## வெளி வலைத்தளங்கள்
* City of Rochester 
* Interesting Sights in Rochester 
* Downtown Rochester
* Rochester's Deaf Community 

பகுப்பு:நியூ யோர்க் மாநில நகரங்கள்
ஓதுதல்

**ஓதுதல்** என்பதற்கு  படித்தல்; சொல்லுதல்; கற்பித்தல்; இரகசியமாகப் போதித்தல்; செபஞ்செய்தல்; மந்திரம் உச்சரித்தல்; பாடுதல்; தோடம் நீங்குவதற்காக அன்னம் முதலியவற்றிலே மந்திரஞ்சொல்லி உருவேற்றுதல் என்று பொருள்.

## இந்து சமயத்தில்
இந்து சமயத்தில் சுருதி, ஸ்மிருதி மந்திரங்களை ஓதுதலை, பாராயணம் செய்வது எனப் பொருள்படும்.

## சைவ சமயத்தில்
சைவ சமயத்தில் சிவன் கோயில்களிலும், சைவ பாடசாலைசாலைகளிலும், வீடுகளிலும் தேவாரம், திருவாசகம் போன்ற பன்னிரு திருமுறைகளை இசையுடன் பாடுவதை ஓதுவதல் என்பர். திருமுறைகளை ஓதுதல் பணி செய்பவர்களை ஓதுவார் என அழைப்பர். சைவக் கோயில்களில் சைவத் திருமுறைகளை ஓதுவதற்கு தகுதியும், முறையும் உள்ளது.

## வைணவ சமயத்தில்
வைணவக் கோயில்களில் வேத மந்திரங்களுடன் ஆழ்வார்கள் அருளிய நாலாயிர திவ்யப் பிரபந்தப் பாடல்களையும் ஓதுதல் செய்வார்கள்.

## மேற்கோள்கள்


பகுப்பு:இந்து சமய வழிபாடுகள்
நிகால் சிங் வாலா

**நிகால் சிங் வாலா** *(Nihal Singh Wala)* என்பது இந்தியாவின்  பஞ்சாப் மாநிலத்தில் உள்ள மோகா மாவட்டத்தில் உள்ள ஒரு நகரமாகும். மோகா மாவட்டத்தின் மிகப் பெரிய ஒரு தாலுக்காவான இந்நகரம் குரு கோபிந் சிங் மார்க்கில் அமைந்துள்ளது. மோகா, பர்னாலா, பரித்கோட் மற்றும் லூதியானா முதலிய நகரங்கள் நிகால் சிங் வாலாவிற்கு அருகில் உள்ளன. மேலும், இந்நகருடன் 34 கிராமங்கள் இணைக்கப்பட்டுள்ளன.

பஞ்சாப் மாநிலத்தில் 150 – க்கும் மேற்பட்ட நலிவடைந்த ஆலைகள் கொண்ட நகரங்களின் பட்டியலில் கன்னா மற்றும் பாகா புராணா நகரங்களை அடுத்து  நிகால் சிங் வாலா 13 – ஆவது இடத்தில் உள்ளது. 
இந்நகரின் மக்கள் தொகை சுமார் 5000 ஆகும். இங்கு ஒரு நகராட்சி மன்றமும் உண்டு. 

## அமைவிடம்
30.59190 வடக்கு 75.28040 என்ற அடையாள ஆள்கூறுகளில் நிகால் சிங் வாலா அமைந்துள்ளது

## கல்வி

இராயல் கான்வெண்ட் பள்ளி, கிரீன் வேலி கான்வெண்ட் பள்ளி, கமலா நேரு பள்ளி, அரசினர் தொடக்க மற்றும் உயர்நிலைப் பள்ளி போன்ற முன்னணி கல்விக்கூடங்களும் ஐ.எம்.டி கல்லூரி மானுக், பாட்டோ இரா சிங் அரசு கல்லூரி முதலிய கல்லூரிகளும் இந்நகரில் உள்ளன.

## அரசியல்

முன்னாள் அமைச்சர் தர்சன் சிங் கோட்டா, பாகா புராணாவின் சட்டமன்ற உறுப்பினர் மாகிசிந்தர் சிங், சட்டமன்ற உறுப்பினர் பிபி ராச்விந்தர் கௌர் பாகிக் முதலிய அரசியல் பிரமுகர்கள் நிகால்சிங் வாலாவைச் சேர்ந்தவர்கள். 

## மேற்கோள்கள்

## புற இணைப்புகள்
* Government Website on Moga

## படக்காட்சியகம்

Gurdwara at Nihal Singh Wala.jpg|நிகால் சிங் வாலாவில் ஒரு குருத்துவாரா
Abu Bakr Mosque, Nihal Singh Wala.jpg|நிகால் சிங் வாலாவில் அபு பக்கர் மசூதி
Church, Nihal Singh Wala.jpg|thumb|நிகால் சிங் வாலாவில் ஒரு பேராலயம்
Baba Khetarpal.jpg|நிகால் சிங் வாலாவில் பாபா கேதார்பால் ஓவியம்
Baba Khetarpal Ji.jpg|நிகால் சிங் வாலாவில் பாபா கேதார்பால் சமாதி


பகுப்பு:பஞ்சாப் (இந்தியா) மாநிலத்திலுள்ள ஊர்களும் நகரங்களும்
பகுப்பு:மோகா மாவட்டம்
பொட்டாசியம் சிலிக்கேட்டு

**பொட்டாசியம் சிலிக்கேட்டு** *(Potassium silicate)* என்பது K2SiO3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். தண்ணீரின் அளவுக்கு ஏற்ப இச்சிலிக்கேட்டின் மாதிரிகள் மாறுபடுகின்றன. பொதுவாக இவை வெண்மை நிறத்தில் திண்மங்களாகவோ அல்லது நிறமற்ற கரைசலாகவோ காணப்படுகின்றன.

## தயாரிப்பு, அமைப்பு, வினைகள்

சிலிக்காவுடன் பொட்டாசியம் ஐதராக்சைடு சேர்த்து சூடுபடுத்துவதால் பொட்டாசியம் சிலிக்கேட்டு தொகுப்பு முறையில் தயாரிக்கப்படுகிறது.

nSio2 + 2KOH --> K2O + nSiO2 + H2O

இக்கரைசல்கள் அதிக காரத்தன்மையுடன் காணப்படுகின்றன. இவற்றுடன் அமிலங்களைச் சேர்த்தால் சிலிக்கா மீண்டும் உருவாகிறது.

ஒன்றுடன் ஒன்று உள்ளிணைப்புப் பெற்ற SiO3]]2- ஒருபடிகளால் ஆன சங்கிலி அல்லது வட்ட அமைப்பை பொட்டாசியம் சிலிக்கேட்டு பெற்றுள்ளது. ஒவ்வொரு Si அணுவும் நான்முக வடிவில் காணப்படுகின்றன.

## பயன்கள்
### மரச்சாமான்கள் பாதுகாப்பு

பொட்டாசியம் சிலிக்கேட்டு கரைசலைக் கொண்டு மரப்பலகையை செறிவூட்டுவதன் மூலம் வீடுகளில் உள்ள மரவேலை பொருட்கள் எளிதில் தீப்பற்றுவதை தடுக்க முடியும். முதலில் மரச்சாமான்கள் பொட்டாசியம் சிலிக்கேட்டின், கிட்டத்தட்ட நடுநிலையான நீர்த்த கரைசலால் செறிவூட்டப்படுகின்றன. இக்கரைசல் உலர்ந்த பின்னார் ஒன்று அல்லது இரு முறை அடர் பொட்டாசியம் சிலிக்கேட்டு கரைசல் பூசப்படுகிறது

### தோட்டக்கலையில் பயன்

பொட்டாசியம் மற்றும் சிலிக்கன் தனிமங்களின் கரையக்கூடிய மூலமாக தோட்டக்கலையில் பொட்டாசியம் சிலிக்கேட்டு பயன்படுத்தப்படுகிறது. வளர்ச்சி ஊடகத்தை இச்சிலிக்கேட்டு மேலும் காரத்தன்மை உடையதாக்குகிறது.

வழக்கமாக பயன்படுத்துடன் உரத்துடன் ஒரு இணைப்பாகவும் பொட்டாசியம் சிலிக்கேட்டு பயன்படுத்தப்படுகிறது. இதனால் சிலிக்கன் சேர்மங்களால் கிடைக்கும் எண்ணற்ற பயன்கள் விளைகின்றன. சிலிக்கன் சேர்மங்கள் தாவரங்களுக்கு இன்றியமையாதனவாகவும் ஆதரவாகவும் இருக்கின்றன. தண்டுகளை கெட்டியாக்குதல். வறட்சியைத் தாங்கும் இயல்பை செடிகளுக்கு அளித்தல், பயிர்கள் வாடுவதை தடுத்து நிறுத்தல்,  பெரிய இலைகளும் பழங்களும் வளர உதவுதல் முதலான பல பலன்கள் சிலிக்கன் சேர்மங்களால் தாவரங்களுக்குக் கிடைக்கின்றன.

### தொழிற்துறை பயன்கள்

உலோகங்களைத் தூய்மைப்படுத்தும் சில உருவாக்கங்களில் பொட்டாசியம் சிலிக்கேட்டு பயன்படுகிறது. தவிர அரிமாணத்தை தடுக்கும் வேதிப்பொருளாகவும் பயனாகிறது. அழகு சாதனப் பொருட்கள் மற்றும் பற்ற வைக்கும் கம்பிகளை வனைதலிலும் இச்சிலிக்கேட்டு பயன்படுத்தப்படுகிறது.

## பாதுகாப்பு

பொட்டாசியம் சிலிக்கேட்டு ஒரு வலிமையான காரமாக இருப்பதால் எச்சரிக்கையுடன் கையாளவேண்டும்

## மேற்கோள்கள்

பகுப்பு:பொட்டாசியம் சேர்மங்கள்
பகுப்பு:சிலிக்கேட்டுகள்
பகுப்பு:கண்ணாடி வகைகள்
பகுப்பு:கனிம சிலிக்கான் சேர்மங்கள்
மத்திர நாடு

**மத்திர நாடு** (Madra Kingdom) பரத கண்டத்தில் இருந்த பண்டைய பாரத நாடுகளில் ஒன்றாகும். மத்திர நாடு இந்தியாவின் மேற்கு பகுதியில் இருந்த நாடுகளில் ஒன்றாக மகாபாரத இதிகாசத்தில் கூறப்பட்டுள்ளது. இதன் தலைநகரம் **சகலா** எனப்படும் தற்கால சியால்கோட் ஆகும். மத்திர நாட்டின் மேற்கில் கேகய நாடும், கிழக்கில் திரிகர்த்த தேசமும் அமைந்துள்ளது.

மத்திர நாட்டின் ஆட்சியாளன் சல்லியனின் சகோதரி மாதுரி, குரு நாட்டின் இளவரசன் பாண்டுவின் இரண்டாம் மனைவியாவள். குருச்சேத்திரப் போரில் பதினெட்டாம் நாள் போர் அன்று, கௌரவர் படையணியின் தலைமைப் படைத்தலைவராக இருந்த சல்லியன், தருமனால் கொல்லப்பட்டார்.

## புகழ் பெற்ற மத்திர நாட்டு ஆட்சியாளர்கள்
* மன்னர் அஸ்வபதி,  சாவித்திரியின் தந்தை.
* சல்லியன்

## குருச்சேத்திரப் போரில் சல்லியன்
பாண்டவர்களில் இரட்டையரான நகுலன் மற்றும் சகாதேவன் ஆகியோரின் தாய்மாமனாகிய சல்லியன், குருச்சேத்திரப் போரில், பாண்டவர் அணியில் சேர்ந்து போரிட ஒரு அக்குரோணி படைகளுடன், மத்திர நாட்டை விட்டு, குருச்சேத்திரம் வரும் வழி தோறும், துரியோதனன் அனுப்பிய இரகசிய ஆட்கள், சல்லியனுக்கும், அவரது படையினருக்கும், குடிக்க நீர், உண்ண உணவு, இரவில் தங்க உறைவிடம் வழங்கி நன்கு விருந்தோம்பினர். துரியோதனனின் செஞ்சோற்று கடனை அடைக்க வேண்டி, சல்லியன், துரியோதனன் அணியில் இணைந்து, பாண்டவர் அணிக்கு எதிராக போரிட நேரிட்டது.  குருச்சேத்திரப் போரின் 18-ஆம் நாள் போரின் போது கௌரவர் படைகளுக்கு தலைமைப் படைத்தலைவராக போரிட்டார். போரில் தருமனால் கொல்லப்பட்டார்.

## மேற்கோள்கள்


பகுப்பு:மகாபாரதத்தில் நாடுகள்
பத்கி நதி

**பத்கி நதி** *(Budki Nadi)* (பஞ்சாபி: ਬੁਦਕੀ ਨਦੀ) இந்தியாவின் பஞ்சாப் மாநிலத்தில் பருவகாலங்களில் ஏற்படும் பருவமழையால் தோன்றிப் பாய்கின்ற ஒரு சிற்றாறு ஆகும்.
  சில நேரங்களில் இது பத்கி மலையருவி என்றும் அழைக்கப்படுகிறது. இமயமலைத் தொடரின் வெளிப்பகுதியிலுள்ள சிவாலிக் மலைத் தொடரில் உற்பத்தியாகி தென்மேற்கு திசையில் பாய்ந்து இறுதியில் சத்லச் ஆற்றுடன் கலக்கிறது.

## சுக் ராவ் நீரோடை

பத்கி நதியின் கிளை ஆறான சுக் ராவ் நீரோடை இப்பகுதியிலுள்ள மற்றொரு சிற்றாறு ஆகும். இந்த ஆறு சுக் மலையருவி என்ற பெயராலும் அழைக்கப்படுகிறது.

## பத்கி கால்வாய் பாலம்

சத்லச் ஆற்று நீர் நன்கு பரவிப் பாய்வதற்காக சர்ரிந்து கால்வாய் 1882 இல் கட்டப்பட்டது. பத்கி நதியின் குறுக்கே இப்பாதை அமைந்ததால் அந்நதியின் நீரோட்டத்தைப் பாதித்தது. எனவே பத்கி நதியின் திரண்ட வெள்ளம் தொடர்ந்து தடையின்றி பாய்வதை உறுதி செய்வதற்காக ஒரு கால்வாய் பாலம் உயர்த்தி கட்டப்பட்டது. அந்நேரத்தில் பத்கி நதி மற்றும் அதன் கிளை ஆறான சுக் ராவ் நீரோடை ஆகிய இரண்டு ஆறுகளின் நீரையும் இக்கால்வாய் ஒருங்கிணைக்கிறது.
 
## மேற்கோள்கள்

பகுப்பு:பஞ்சாப் (இந்தியா) ஆறுகள்
மிகச் சிறப்பான துணை இயந்திரத் துப்பாக்கி

**மிகச் சிறப்பான துணை இயந்திரத் துப்பாக்கி** (*Sterling submachine gun*) என்பது ஐக்கிய இராச்சியத்தின் துணை இயந்திரத் துப்பாக்கி ஆகும். இது 1944-1945 காலப்பகுதியில் பிரித்தானிய தரைப்படையினால் *ஸ்டென்* துப்பாக்கிக்கு மாற்றீடாக பரீட்சிக்கப்பட்டது. ஆனால் 1953 இல்தான் மாற்றீடாக பயன்பாட்டுக்கு வந்தது. 1994 இற்குப்பின் பயன்பாட்டில் இருந்து விலகத் தொடங்கியது.

## பாவனையாளர்

*
*
*
*
*
*
*
*
*
*
*
*
*
*
*
*
*
*
*
* – பெசுமெர்கா
*
*
*
*: *L34* variant.
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*

## உசாத்துணை

## வெளி இணைப்புகள்

*Sterling SMG – Official User's Manual
*Photos of prototype Patchett SMGs dating from early 1944
*Photos of a Patchett 9&nbsp;mm Mk I experimental sub machine gun from 1944 (c) 
*Photos of an early Patchett SMG, showing its strong resemblance to the Sterling
*Sterling 7.62x51mm NATO variant
*Chrome Plated L2A3 and 7.62 NATO variant
*Modern Firearms including several pictures of the various models.
*Sterling L2 at SecurityArms
*Sub Machine Gun Carbine 9&nbsp;mm 1A1, Sterling L2A3 machine carbine manufactured under license by Indian State Ordnance Factory Board.
*Sub Machine Gun Carbine 9&nbsp;mm 2A1 (Silent Version), Sterling L34A1 silenced machine carbine manufactured under license by Indian State Ordnance Factory Board.
*Image of a MK7 (Para Pistol)
*http://www.earmi.it/armi/atlas2/671.htm
*Image of a FAMAE PAF (Chilean Manufactured)
*Video #1 of L2A3 being fired
*Video #2 of L2A3 being fired
*Video of Sterling Mk5 Silencer (L34A1) 

பகுப்பு:துணை இயந்திரத் துப்பாக்கிகள்
எப்என் பி90

**எப்என் பி90** (*FN P90*) என்பது எப்என் கஸ்டல் நிறுவனத்தினால் வடிவமைக்கப்பட்டு, தயாரிக்கப்பட்ட ஒரு தனிப்பட்ட பாதுகாப்பு ஆயுதம் ஆகும். வட அத்திலாந்திய ஒப்பந்த அமைப்பு கேட்டுக் கொண்டதன் பேரில், 9×19மிமீ பராபெலம் சுடுகலனுக்குப் மாற்றீடாக உருவாக்கப்பட்டது. பி90 சுருக்கமாக வடிவமைக்கப்பட்டாலும், வாகன அணிகள், தனிப்பட்ட உதவி, சிறப்புப் படைகள், பயங்கரவாத எதிர்ப்பு குழுக்கள் ஆகியவற்றின் வல்லமைமிக்க சுடுகலனாக உள்ளது.

## உசாத்துணை

## வெளி இணைப்புகள்

* 
* : FNH USA
* PS90 Owner's Manual
* FNH Firearms Blog
* 
* 
* 

பகுப்பு:துணை இயந்திரத் துப்பாக்கிகள்
ஜாக்சன் துரை (திரைப்படம்)

**ஜாக்சன் துரை** (*Jackson Durai*) 2016 ஆவது ஆண்டில் வெளியாகவுள்ள ஒரு இந்தியத் தமிழ்த் திரைப்படமாகும். தரணி தரன் இயக்கத்தில்,  சித்தார்த் விபின் இசையமைத்துள்ள இத்திரைப்படத்தில் சத்யராஜ், சிபிராஜ், பிந்து மாதவி ஆகியோர் முக்கிய வேடங்களில் நடித்துள்ளனர். இப்படத்தில் கருணாகரன் முக்கிய வேடத்தில் நடித்துள்ளார்.

## கதைச் சுருக்கம்

## நடிகர்கள்
* சத்யராஜ்
* சிபிராஜ்
* பிந்து மாதவி
* கருணாகரன்
* இராசேந்திரன்
* சாச்சாரி

## பாடல்கள்
சித்தார்த் விபின் இசையமைத்துள்ள இத்திரைப்படத்தில் இடம்பெற்றுள்ள பாடல்களை தரணி தரன், அரவிந்த் தேவராஜ், மோகன்ராசன் ஆகியோர் எழுதியுள்ளனர்.

## வெளியீடு
இப்படத்திற்கான செயற்கைக்கோள் ஒளிபரப்பு உரிமையை சன் தொலைக்காட்சி வாங்கியுள்ளது.

## மேற்கோள்கள்

## வெளியிணைப்புகள்

பகுப்பு:2016 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:யோகி பாபு நடித்த திரைப்படங்கள்
பகுப்பு:சிபிராஜ் நடித்த திரைப்படங்கள்
பிரையான்சுக் மாகாணம்

**பிரையான்சுக் மாகாணம்** (*Bryansk Oblast*, , *பிரையான்ஸ்கயா ஓபிலாஸ்த்*)) என்பது உருசியாவின் நடுவண் அலகு ஆகும். இதன் தலைநகர் பிரையான்சுக். 2010 கணக்கெடுப்பின்படி, இங்குள்ள மக்கள்தொகை 1,278,217 ஆகும்.

## புவியியல்
பிரையான்சுக் மாகாணம் ஐரோப்பிய உருசியாவின் மேற்கே கிழக்கு ஐரோப்பிய சமவெளியின் நடுப்பகுதி முதல் மேற்குப் பகுதி வரை, தெசுனா ஆறு, வோல்கா ஆற்று வடிநிலப் பகுதியில் அமைந்துள்ளது. இம்மாகாணத்தின் எல்லைகளாக வடக்கே சொமோலியன்சுக் மாகாணம், வடகிழக்கே காலுகா மாகாணம், கிழக்கே ஓரியோல் மாகாணம், தென்கிழக்கே கூர்சுக் மாகாணம், தெற்கே உக்ரைனின் செர்னீகிப், சூமி மாகாணங்கள், மேற்கே பெலருசின் கோமெல், மொகிலெவ் மாகாணம் ஆகியன உள்ளன.

## மக்கள்
இங்குள்ள மக்கள்தொகை 1,278,217 (2010) ஆகும்.  இவர்களில் உருசியர்கள் 96.7%, உக்ரைனியர் - 1.1%, பெலருசியர் - 0.4%, ஆர்மீனியர் - 0.4%, ரோமா மக்கள் - 0.3%, யூதர் - 0.1% ஆவர்.

## சமயம்
2012 அதிகாரபூர்வ ஆய்வுகளின் படி, 49.5% மக்கள் உருசிய மரபுவழித் திருச்சபையைப் பின்பற்றுகிறார்கள். 5% பொதுக் கிறித்தவர்கள், 1% பழமைவாதக் கிறித்தவர்கள்.

## மேற்கோள்கள்

### மேற்கோள்கள்

பகுப்பு:உருசியாவின் மாகாணங்கள்
திரிகர்த்த நாடு

**திரிகர்த்த நாடு** (Trigarta Kingdom) பரத கண்டத்தின், தற்கால பஞ்சாப் பகுதியில் அமைந்த  பண்டைய நாடுகளில் ஒன்றாகும். திரிகர்த்த நாட்டின் தலைநகராக **பிரஸ்தலம்** எனப்படும் தற்கால முல்தான் நகரம் விளங்கியது.  திரிகர்த்த நாடு, விராட நாட்டிற்கு கிழக்கில் அமைதுள்ளது. இந்நாட்டின் புகழ்பெற்ற மன்னர் சுசர்மன் ஆவார்.

## மகாபாரதத்தில் திரிகர்த்த நாடு
மகாபாரத காவியத்தில் இரண்டு திரிகர்த்த நாடுகளைக் குறிப்பிடுகிறது. மேற்கு திரிகர்த்த நாடு சிவி நாட்டிற்கு மேற்கில், தற்கால பஞ்சாப் பகுதியிலும், வடக்கு திரிகர்த்த நாடு குரு நாட்டின் வடக்கில் தற்கால இமாசலப் பிரதேச மாநிலத்தின் காங்கிரா பகுதியில்  இருந்ததாக கூறுகிறது. மேற்கு திரிகத்த நாட்டின் தலைநகராக **பிரஸ்தலம்** எனப்படும் தற்கால முல்தான் நகரம் விளங்கியது.

திரிகர்த்த நாட்டை சத்லஜ் ஆறு, பியாஸ் ஆறு மற்றும்  ராவி ஆறுகள் வளப்படுத்தியது.
மேற்கு திரிகர்த்த நாட்டு மன்னர்கள், கௌரவர்களுக்கு கூட்டாளிகளாகவும், பாண்டவர் மற்றும் விராட நாட்டவர்களுக்கு பகைவர்களாக விளங்கினர்.

## விராட நாட்டில்
மகாபாரத காவியத்தின் விராட பருவத்தில், திரிகர்த்த நாட்டவர்களும், குரு நாட்டவர்களும் விராட நாட்டின் இருபுறங்களில் முற்றுகையிட்டு, பசுக்களைக் கவர்ந்து செல்லும் போது, அருச்சுனன் மற்றும் வீமன், குரு மற்றும் திரிகர்த்த நாட்டு சம்சப்தகர்கள் கவர்ந்த பசுக்களை கைப்பற்றி விரட்டி அடித்தனர் எனக் கூறுகிறது.

## குருச்சேத்திரப் போரில்
குருச்சேத்திரப் போரில், திரிகர்த்த நாட்டு மன்னர் சுசர்மன், அவரது சகோதரர்கள், திரிகர்த்த நாட்டுச் சிறப்புப் படையான சம்சப்தகர்கள் மற்றும் ஒரு அக்குரோணி படைகளுடன் கௌரவர் அணியின் சார்பாக நின்று, பாண்டவர் அணிக்கு எதிராகப் போரிட்டனர். தருமனை உயிருடன் பிடிக்க வேண்டி, திரிகர்த்த நாட்டின் சமசப்தர்கள், அருச்சுனனை கொல்வதற்கு, போர்களத்திலிருந்து வெகுதொலைவிற்கு அழைத்துச் சென்று போரிட்டனர்.  இறுதியில் சமசப்தர்கள் அருச்சனால் கொல்லப்பட்டனர்.

## இதனையும் காண்க
* சம்சப்தகர்கள்
* பரத கண்டம்
* ஜனபதங்கள்

## மேற்கோள்கள்

பகுப்பு:மகாபாரதத்தில் நாடுகள்
அமெரிக்க விடுதலைச் சாற்றுரை

right|thumb|350px|அமெரிக்க விடுதலைச் சாற்றுரையின் இறுதி வடிவம் பேராயத்திடம் அளிக்கப்படுதல்.
**அமெரிக்க விடுதலைச் சாற்றுரை** (*United States Declaration of Independence*) பிலடெல்பியாவில்  சூலை 4, 1776 அன்று கூடிய இரண்டாவது தேசியப் பேராயத்தின் கூட்டத்தில் நிறைவேற்றப்பட்ட தீர்மானம் ஆகும்.  இதன்படி பெரிய பிரித்தானிய இராச்சியத்துடன் போரில் ஈடுபட்டிருந்த பதின்மூன்று அமெரிக்கக் குடியேற்றங்கள் தங்களை பதின்மூன்று சுதந்திரமான இறைமையுள்ள நாடுகளாகவும் பிரித்தானிய ஆட்சியின் கீழல்லாதவையாகவும் அறிவித்தன. இவை ஐக்கிய அமெரிக்க நாடுகள் என்ற புதிய நாட்டை உருவாக்கின. இதனை முன்னெடுப்பதில் ஜான் ஆடம்ஸ் முதன்மைப் பங்காற்றினார். இதற்கான தீர்மானம் சூலை 2 அன்று எதிர்ப்பேதுமின்றி  நிறைவேற்றப்பட்டது. பேராயம் விடுதலையை ஏற்ற தீர்மானம் நிறைவேற்றிய பிறகு அறிவிக்க ஐந்து பேரடங்கிய குழு ஒன்று முறையான சாற்றுரையை ஏற்கெனவே வரைந்திருந்தது.  இந்தச் சாற்றுரையில் "விடுதலைச் சாற்றுரை" என்ற சொற்றொடர் பயன்படுத்தப்படவில்லை.

## குறிப்புகளும் சான்றுகளும்


பகுப்பு:அமெரிக்கப் புரட்சிப் போர்
பகுப்பு:1776 நிகழ்வுகள்
பகுப்பு:அமெரிக்கப் புரட்சி
2016 இசுதான்புல் வானூர்தி நிலையத் தாக்குதல்

-->
}}
சூன் 28, 2016 அன்று துருக்கியின் இசுதான்புல் நகரத்திலுள்ள அத்தாதுர்க் வானூர்தி நிலையத்தின் முனையம் இரண்டில் வெடிகளாலும் துப்பாக்கிகளாலும் தாக்குதல் நடத்தப்பட்டது. தாக்குதல் நடத்தியவர்களைத் தவிர குறைந்தது 41 பேர் உயிரிழந்ததாகவும் 230 பேர் காயமுற்றதாகவும் துருக்கியப் பிரதமர் பினாலி யாகதிம் அறிவித்தார். வானூர்தி நிலையத்தின் தானுந்து நிறுத்தற் பகுதியில் துப்பாக்கிச்சூடு நடந்ததாகவும் பன்னாட்டு வருகை முனையத்தின் வாயிலில் வெடிகுண்டுகள் வெடித்ததாகவும் அறியப்படுகின்றது; இதனை தற்கொலைப் படையினர் நடத்தியதாகவும் கருதப்படுகின்றது. வெடிகுண்டுகள் வானூர்தி நிலையத்தின் பல்வேறு பகுதிகளில் நிகழ்ந்தனவாக சில அறிக்கைகள் குறிப்பிடுகின்றன. முனையத்தில் அல்லது அருகில் மூன்று தற்கொலைத் தாக்குவோர் குண்டுகளை வெடித்துள்ளனர்; நான்கு ஆயுதமேந்தியோர் குண்டு வெடித்தபின் ஓடியதாகவும் நேரடி சாட்சிகள் சிலவற்றை மேற்கோளிட்டு செய்திகள் வந்துள்ளன. இதனை காவல்துறையினர் உறுதி செய்யவில்லை. ஒருங்கிணைக்கப்பட்ட இந்தத் தாக்குதல் 90 விநாடிகளில் முடிந்து விட்டதாக ஓர் மூத்த ஐக்கிய அமெரிக்க புலனாய்வு அலுவலர் குறிப்பிட்டார்.

## பாதிக்கப்பட்டோர்
சவூதி அரேபியாவிலிருந்து ஐந்து பேரும், 23 துருக்கிய நாட்டினரும் உயிரிழந்தவர்களில் அடங்குவர்.

## மேற்சான்றுகள்

பகுப்பு:2016 நிகழ்வுகள்
பகுப்பு:துருக்கியில் தீவிரவாதத் தாக்குதல்கள்
பகுப்பு:வானூர்தி நிலையத் தாக்குதல்கள்
பொட்டாசியம் பைரோசல்பேட்டு

**பொட்டாசியம் பைரோசல்பேட்டு** *(Potassium pyrosulfate)* என்பது K2S2O7 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பொட்டாசியம் டைசல்பேட்டு அல்லது பொட்டாசியம் இருசல்பேட்டு என்ற பெயர்களாலும் இது அழைக்கப்படுகிறது.

## தயாரிப்பு

பிற உப்புகளை வெப்பச் சிதைவுக்கு உட்படுத்தி பொட்டாசியம் பைரோசல்பேட்டு தயாரிக்கப்படுகிறது. குறிப்பாக பொட்டாசியம் பைசல்பேட்டை நேரடியாகச் சிதைத்து இச்சேர்மம் தயாரிக்கப்படுகிறது:
: 2 KHSO4 → K2S2O7 + H2O.

600 பாகை செல்சியசு வெப்பநிலைக்கு மேல் பொட்டாசியம் பைரோசல்பேட்டு சிதைவடைந்து பொட்டாசியம் சல்பேட்டு மற்றும் கந்தக மூவாக்சைடு முதலியன உருவாகின்றன:
: K2S2O7 → K2SO4 + SO3. 

பொட்டாசியம் முச்சல்பேட்டு போன்ற பிற உப்புகளும் சிதைவடைந்து பொட்டாசியம் பைரோசல்பேட்டு உருவாகிறது.
 
## வேதியியல் கட்டமைப்பு

பொட்டாசியம் பைரோசல்பேட்டு, இருகுரோமேட்டு போன்ற கட்டமைப்புடைய பைரோசல்பேட்டு எதிர்மின் அயனியைக் கொண்டுள்ளது. SO4 எதிர்மின் அயனிகளுடன் பகிர்ந்து கொண்டுள்ள இருமுனைகள் மற்றும் நடுவில் பாலம் அமைத்துள்ள ஆக்சிசன் அணு அகியனவற்றால் ஆன நான்முக அமைப்பாக இச்சேர்மத்தின் வடிவியல் காட்சிப்படுத்தப்பட்டுள்ளது . பைரோசல்பேட்டு எதிர்மின் அயனியின் உறுதிப்படுத்தாத ஆகும் அமைப்பு வாய்ப்பாடு O3SOSO32− ஆகும். பைரோசல்பேட்டில் கந்தகம் +6 என்ற ஆக்சிசனேற்ற எண் மதிப்பைக் கொண்டுள்ளது.

## பயன்கள்

பொட்டாசியம் பைரோசல்பேட்டு பகுப்பாய்வு வேதியியலில் பயன்படுத்தப்படுகிறது; ஆய்வு செய்யப்பட வேண்டிய மாதிரிகள் பொட்டாசியம் பைரோசல்பேட்டுடன் பிணைக்கப்பட்டு அளவறி பகுப்பாய்வுக்கு முன்னதாக முழுமையான முறிவை உறுதி செய்து கொள்ள பயன்படுத்தப்படுகிறது. பொட்டாசியம் பைரோ சல்பேட்டு மற்றும் பொட்டாசியம் புளோரைடு கலைவையும் இதற்காகப் பயன்படுத்தப்படுகிறது.
 
தொழிற்சாலைகளில் கந்தக மூவாக்சைடு தயாரிக்கையில் வனேடியம்(V) ஆக்சைடுடன் இணைக்கப்பட்டு வினையூக்கியாகவும் பொட்டாசியம் பைரோசல்பேட்டு பயன்படுத்தப்படுகிறது

## மேற்கோள்கள்

பகுப்பு:பொட்டாசியம் சேர்மங்கள்
பகுப்பு:பைரோசல்பேட்டுகள்
ஓல்ம்

**ஓல்ம்** (*olm*, அல்லது *proteus*, உயிரியல் பெயர்: *Proteus anguinus*) என்பது புரொட்டிடே குடும்பத்தைச் சேர்ந்த ஒரு பல்லியின நீர்வாழ் சாலமாண்டர் ஆகும். ஐரோப்பாவில் காணப்படும் ஒரேயொரு குகை-வாழ் முதுகுநாணி இனம் இதுவாகும். பெரும்பாலான நீர்நில-வாழ் இனங்களைப் போலல்லாது, இவை முற்றிலும் நீர்வாழ் விலங்குகள் ஆகும். உண்ணுவது, உறங்குவது, இனப்பெருக்கம் அனைத்தும் நீருக்குள்ளேயே நிகழ்த்துபவை. தெற்கு சுலோவீனியா, இத்தாலி, குரோவாசியா, பொசுனியா வரை பரந்துள்ள தினாரிக் ஆல்ப்சு குகைகளில் இவை காணப்படுகின்றன.

டிராகன் என பட்டப் பெயாிட்டு அழைக்கப்படும் ஓல்ம் பல்லிகள் முழு வளா்ச்சி அடைய 15 ஆண்டுகள் ஆகும்.

இந்த உயிாினத்தின் முட்டைகள் சுலோவேனியாவில் உள்ள போஸ்டோஜ்னா குகையில் சமீபத்தில் கண்டுபிடிக்கப்பட்டன. சுமாா் 60 முட்டைகள் சேகாிக்கப்பட்டதி்ல் 22 முட்டைகள் குஞ்சு பொாிக்கும் நிலையில் இருந்தது உறுதி செய்யப்பட்டது. தற்போது குகையில் சேகாிக்கப்பட்ட முட்டைகள் ஆய்வாளா்கள் முன்னிலையில் பாதுகாக்கப்பட்ட நிலையில் குஞ்சு பொாிக்க வைக்கப்பட்டது. ஒரு இளம் ஓல்ம் பல்லியின் பிறப்பு அகச்சிவ்பபுக்கதிா் கேமரா முலம் படமாக பதிவு செய்யப்பட்டு பொதுமக்களின் பாா்வைக்கு வெளியிடப்பட்டது.

## மேற்கோள்கள்

பகுப்பு:நிலநீர் வாழிகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
தொலை உரைகாட்டி

thumb|360x360px|''' திட்ட வரைபடம்:'''
(1)&nbsp;காணொளி ஒளிப்படக்கருவி; (2)&nbsp;காப்புறை; (3)&nbsp; காளோளித் திரை; (4)&nbsp;தெளிவான கண்ணாடி அல்லது ஒளிக்கற்றை பிரிப்பான்; (5)&nbsp; பொருளின் பிம்பம்; (6)&nbsp;காணொளித் திரையிலிருந்து பிம்பம்
**தொலை உரைகாட்டி** ( **teleprompter )** என்பது பேச்சாளருக்கு வசதியாக பேசவேண்டிய உரையை அவர் முன்  காட்டும் மின்னணுவியல் கருவியாகும். இக்கருவி தொலைக்காட்சி செய்திவாசிப்பாளர்களில் தொடங்கி படப்பிடிப்புகள், கருத்தரங்குகள், அரசியல் பரப்புரை என பல இடங்களில் பயன்படுகிறது.  தொலைக்காட்சி செய்திவாசிப்பாளரை படம்பிடிக்கும்  காணொளி கருவியின் ஒளிப்பட வில்லையின் அருகில், வாசிப்பாளரின் கண்களுக்கு நன்கு புலப்படுமாறும் பெரிய எழுத்துகளில் திரையிடப்படக்கூடிய வகையில் உள்ள ஒரு அமைப்பாகும்.  மேடைப் பேச்சாளர்களுக்கு முன்பு இரு பக்கமும் 45 பாகை கோணத்தில் வைக்கப்பட்டிருக்கும் மேம்படுத்தப்பட்ட இந்தச் சாதனம் வெறும் கண்ணாடிப் பலகை போல காட்சி அளிக்கும். இந்த கண்ணாடி மீது எழுத்து வடிவம் ஓடவிடப்படும். இதைப் பேச்சாளர் மட்டுமே பார்க்க முடியும். பார்வையாளர்களுக்குக் கண்ணாடி மட்டும்தான் தெரியும். இதன் பயனால் பேச்சாளர் கீழே குணிந்து எழுதப்பட்ட உரையை கண்டு படிக்கவேண்டிய தேவை இருக்காது. திரையைப் பார்த்தபடி மனப்பாடமாக பேசுவதுபோல் பேசலாம்.

## வரலாறு

முதன் முதலில் தொலை உரைகாட்டி சாதனத்தை தயாரிக்கும் நிறுவனம் 1950இல் தொலை உரைக்காட்டி கார்ப்பரேஷன் என்ற பெயரில் பிரெட் பார்ட்டன், ஸ்கால்ஃபிளை, இர்விங்கான் ஆகியோர் இணைந்து நிறுவினர். பார்ட்டன் ஒரு நடிகர் தொலைக்காட்சி நிகழ்ச்சியில் பேசவேண்டிய விசயத்தை மறந்துவிடும் சங்கடம் தனக்கு ஏற்பட்டுவிடக் கூடாது என நினைத்து இதற்கு மாற்று வழி தேடினார். நாடகங்களில் துண்டுச் சீட்டுகளை எழுதி வைத்துக்கொண்டு அவ்வப்போது யாருக்கும் தெரியாமல் எடுத்துப் பார்ப்பது போல, கேமராவுக்குப் பின் தானாக இந்தத் துண்டுச் சீட்டுகளை ஓடச் செய்தால் என்ன என்று அவர் யோசித்தார்.
இப்படி தான் முதல் தொலைஉரைக்காட்டி 1950இல்உருவானது. 
இந்தக் கருவி பிரபலமாகி மேலும் பலரும் வேறு வடிவங்களில் தயாரிக்கத் தொடங்கினர். 1952இல் அமெரிக்க அதிபர் தேர்தல் பரப்புரையில் முன்னாள் அதிபர் ஹெர்பெர்ட் ஹூவர் முதல் முறையாக இந்தச் சாதனத்தைப் பயன்படுத்தினார். அதன் பிறகு 1954இல் அதிபர் ஐசன்ஹோவர் நாடாளுமன்ற உரைக்காக இதைப் பயன்படுத்தினார்.

*ஐ லவ் லூசி* தொலைக்காட்சித்தொடரின் தயாரிப்பாளரான ஜெஸ் ஓப்பன்ஹாமர் கேமரா ஒளிவில்லையில் எழுத்து வடிவம் எதிரோளிக்கும் சாதனத்தை உருவாக்கினார். அதனை அடுத்து, கணிணிகள் அறிமுகமான காலத்தில் கணினி சார்ந்த தொலை உரைகாட்டிகள் உருவாக்கப்பட்டன.
இவற்றின் மேம்பட்ட வடிவமே தொலைக்காட்சி செய்தி வாசிப்பில் பயன்படுத்தப்படுகிறது.

## குறிப்புகள்

பகுப்பு:அமெரிக்கக் கண்டுபிடிப்புகள்
பகுப்பு:தொலைக்காட்சித் தொழினுட்பம்
பகுப்பு:திரைப்படத் தொழில்நுட்பம்
மாலைத்தீவுகள் நாட்டுப்பண்

**கவ்மீ சலாம்** ( **Qaumii Salaam )** (; National Salute) என்பது மாலைத்தீவிகளின் நாட்டுப்பண் ஆகும். இதன் வரிகள் முகமது ஜமீல் தீதி என்பவரால் 1948 ஆம் ஆண்டு எழுதப்பட்டது. இதன் மெல்லிசையை அமைத்தவர் இலங்கையைச் சேர்ந்த இசை மேதை பண்டிதர் டபிள்யூ. டி. அமரதேவ 1972 இல் இசையமைத்தார்.

## வரலாறு
1948க்கு முன்பு வரிகளற்று வெற்று இசையே நாட்டுப்பண்ணாக மாலைத்தீவில் இசைக்கப்பட்டது. *சலாமாதி* ராஜாங்க இசைக்குழுவால் அரசு விழாக்களின்போது மட்டும் கீதம் இசைக்கப்பட்டுவந்தது. பின்னர்தான் சட்ட அமைச்சராகவும், நாட்டின் தலைமை நீதிபதியாகவும் உயர்ந்தவரான  ஷேக் முகமது ஜமீல் தீதியால் இயற்றப்பட்ட பாடல் நாட்டுப்பண்ணாக ஏற்கப்பட்டு இதற்கு புதிய இசைவடிவம் தரப்பட்டது.
இது நீண்ட பாடலாக இருந்தாலும், முதல் ஆறு வரிகள் மட்டுமே இசைக்கப்படுகின்றன. மாலத்தீவின் தேசிய கீதம் சுமார் 100 விநாடிகள் வரை நீடிக்கும். 

## வரிகள்

:* *பொதுவாக, பாடும் போது மட்டும் முதல் மூன்று சரணங்கள் படிக்க வேண்டும்.*

## மேற்கோள்கள்

பகுப்பு:நாட்டுப்பண்கள்
பகுப்பு:மாலைதீவுகள்
மாசச்சூசெட்சு விரிகுடா

**மாசச்சூசெட்சு விரிகுடா** (*Massachusetts Bay*)  அத்திலாந்திக்குப் பெருங்கடலில் மாசச்சூசெட்ஸ் கடற்கரையை உருவாக்கும்  விரிகுடா ஆகும்.
## விவரணம்
வடக்கில்  ஆன் முனையிலிருந்து தெற்கில்  பிளைமவுத் துறைமுகம் வரை விரிந்துள்ள இந்த விரிகுடாவின் நீளம் ஏறத்தாழ  ஆகும். இதன் வடக்கு,தெற்கு கடலோரங்கள் ஒன்றையொன்று சாய்ந்துள்ளன; இடையில் ஐந்து மைல்கள் தொலைவிற்கு பாஸ்டன் துறைமுகத்திற்கான திறப்பு உள்ளது. இந்த முக்கோணத்தின் அடித்தளத்திலிருந்து பாஸ்டன் துறைமுகத்திற்கான ஆழம்  ஆகும். விரிகுடாவின் மிகமேற்கத்திய முனையாக பாஸ்டன் நகரம் உள்ளது.

மாசச்சூசெட்சு விரிகுடாவின் வடக்குக் கடற்கரை பாறையாக ஒழுங்கற்று உள்ளது. தெற்கத்திய கடற்கரை தாழ்நிலமாக, சதுப்பு மற்றும் மணற்பாங்காக உள்ளது. இந்தக் கடலோரமாக பல முனைகளும் தலைநிலங்களும் உள்ளன;  கடலோரத்திலிருந்து தள்ளி, குறிப்பாக பாஸ்டன் துறைமுகத்தின் நுழைவில் பல சிறு  தீவுகள் உள்ளன.  நோவா ஸ்கோசியா முதல் தெற்கில் காட் முனை விரிகுடா  வரையுள்ள மேய்ன் வளைகுடாவின் அங்கமாக மாசாச்சூசெட்சு விரிகுடா உள்ளது. காட் முனை விரிகுடா சிலநேரங்களில் மாசச்சூசெட்சின் அங்கமாக கருதப்படுகின்றது.  இந்த புரிதலின்படி  "மாசச்சூசெட்சு விரிகுடா" ஆன் முனை முதல் காட் முனை வரை உள்ள செவ்வக பெருங்கடல் பகுதியைக் குறிக்கின்றது. 
## மேற்சான்றுகள்
* 
## வெளி இணைப்புகள்

* 

பகுப்பு:ஐக்கிய அமெரிக்க புவியியல்
பகுப்பு:நீர்நிலைகள்
பாரிவாலா

**பாரிவாலா** *(Bariwala)*  இந்தியாவின் பஞ்சாப்  மாநிலத்தில் உள்ள முக்த்சர் மாவட்டத்தில் உள்ள ஒரு நகரம் மற்றும் பேரூராட்சி ஆகும். 

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி பாரிவாலா நகரின் மொத்த மக்கள் தொகை 7,545 ஆகும்.  இம்மக்கள் தொகையில் 53% பேர் ஆண்கள் மற்றும் 47% பேர் பெண்கள் ஆவர். பாரிவாலா நகரின் சராசரி கல்வியறிவு சதவீதம் 41% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட குறைவாகும். கல்வியறிவு பெற்ற மக்களில் ஆண்கள் 45% எண்ணிக்கையும் பெண்கள் 55% எண்ணிக்கையிலும் காணப்பட்டனர். மக்கள் தொகையில் 13% பேர் 6 வயதிற்கு உட்பட்டவர்களாக இருந்தனர்.

## மேற்கோள்கள்

பகுப்பு:பஞ்சாப் (இந்தியா) மாநிலத்திலுள்ள ஊர்களும் நகரங்களும்
பகுப்பு:முக்த்சர் மாவட்டம்
பகுப்பு:முக்த்சர் சாகிப் மாவட்டத்திலுள்ள நகரங்களும் ஊர்களும்
கெக்லர் அண்ட் கோக் எம்பி5

**கெக்லர் அண்ட் கோக் எம்பி5** (*Heckler & Koch MP5*; செருமானிய உச்சரிப்பு *கெக்லர் உன்ட் கோ*; , *இயந்திரக் கைத்துப்பாக்கி 5* என்று அர்த்தம்) என்பது கெக்லர் அண்ட் கோக் நிறுவன பொறியலாளர்களினால் 1960 களில் வடிவமைக்கப்பட்ட 9×19மிமீ துணை இயந்திரத் துப்பாக்கி ஆகும். இவற்றில் 100 வகைகள் உள்ளன.

எம்பி5 உலகில் பரவலாகப் பயன்படுத்தப்படும் துணை இயந்திரத் துப்பாக்கிகளில் ஒன்றாகவுள்ளது. இது 40 நாடுகளின் பல்வேறுபட்ட படைகள், சட்ட அழுலாக்கல், புலனாய்வு, பாதுகாப்பு நிறுவனங்கள் போன்றவற்றால் உள்வாங்கப்பட்டுள்ளது. இது தென் அமெரிக்காவின் சுவாட் அணிகளினால் பரவலாகப் பயன்படுத்தப்படுகிறது.

1999 இல், கெக்லர் அண்ட் கோக் நிறுவனம் கெக்லர் அண்ட் கோக் யுஎம்பி என்ற எம்பி5 இன் அடுத்த துப்பாக்கியை உருவாக்கியது. இரண்டும்   பாவனையில் உள்ளன.

## உசாத்துணை

## வெளி இணைப்புகள்

* Heckler & Koch—official pages: MP5A series , MP5SD , MP5-N , MP5K , MP5SF 
* 2008 Heckler & Koch Military and LE brochure
* HKPRO: MP5, MP5K, MP5SD, MP5/10 & MP5/40
* REMTEK: MP5 , MP5K, MP5K PDW, MP5SD, MP5/10

பகுப்பு:துணை இயந்திரத் துப்பாக்கிகள்
ஆசா பட்டார்

**ஆசா பட்டார்** *(Aasa Buttar)*  இந்தியாவின் பஞ்சாப்  மாநிலம், முக்த்சர் மாவட்டத்தில் உள்ள கித்தர்பாகா தாலுக்காவில் அமைந்துள்ள ஒரு சிறிய கிராமம் ஆகும்.

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி ஆசா பட்டார் நகரின் மொத்த மக்கள் தொகை, 464 குடும்பங்களைச் சேர்ந்த  2,692 பேர் ஆகும். இவர்களில் ஆண்களின் எண்ணிக்கை 1393 மற்றும் பெண்களின் எண்ணிக்கை 1299 ஆகும். மக்கள் தொகையில் 52% பேர் ஆண்கள் மற்றும் 48% பேர் பெண்கள் ஆவர். ஆசா பட்டார் நகரத்தின் பாலின விகிதம் 1000 ஆண்களுக்கு 933 பெண்கள் என்ற அளவில் இருந்தது

## புவியியல்

30°26′30″வடக்கு மற்றும் 74°39′57″கிழக்கு என்ற அடையாள ஆள்கூறுகளில் ஆசா பட்டார் கிராமம் அமைந்துள்ளது. மாவட்டத்தின் பிரதான நகரான முக்த்சர் சாகிப் நகரிலிருந்து 18 கி.மீ, பூட்டிவாலா (3.5 கி.மீ), சூரிவாலா (4 கி.மீ) மற்றும் தோடா (12.5 கி.மீ) ஆகியன இக்கிராமத்தைச் சூழந்துள்ள மற்ற கிராமங்களாகும்.

## சமயம்

ஆசா பட்டார் கிராம மக்கள் சீக்கிய மதத்தின் பால் நம்பிக்கை கொண்டவர்களாக இருக்கின்றனர். இங்குள்ள சாட் இன மக்கள் யாவரும் சீக்கியர்களேயாவர்.

## பொருளாதாரம்

ஆசா பட்டார் ஒரு கிராமம் என்பதால் இங்குள்ள சாட் இன மக்களின் பொருளாதாரம் முழுக்க முழுக்க விவசாயத்தை அடிப்படையாகக் கொண்டது ஆகும்.

## மேற்கோள்கள்

பகுப்பு:பஞ்சாப் (இந்தியா) மாநிலத்திலுள்ள ஊர்களும் நகரங்களும்